Ֆրենսիս Ջոնսթոն

**Ֆրենսիս Բենջամին Ջոնսոն** (, ), ամերիկացի լուսանկարիչ։

## Կենսագրություն
Ֆրանսիս Բենջամին Ջոնսթոնը ծնվել է 1864 թվականին Արևմտյան Վիրջինիա նահանգի Գրաֆտոն քաղաքում։ 1875 թվականին նա ընտանիքի հետ տեղափոխվեց Վաշինգտոն, որտեղ հայրն աշխատում էր Ֆինանսների նախարարությունում։ 1883 թվականին *Notre Dame of Maryland Collegiate Institute for Young Ladies*-ի կանանց կրոնական դպրոցն ավարտելուց հետո Ֆրենսիսը այնուհետև երկու տարի նկարչություն և գեղանկարչություն է սովորում Փարիզի Ժյուլիանի ակադեմիաայում։ Նրա ուսուցիչներից էին Ուիլյամ Բուգրոն, Գուստավ Բուլանժեն և Ժյուլ Լեֆևրը։

Ֆրենսիս Ջոնսթոնը սկսեց լուսանկարչությամբ զբաղվել մոտավորապես 1888 թվականից՝ Սմիթսոնյան ինստիտուտից  Թոմաս Սմիլիի ղեկավարությամբ։ 1889-1910 թվականներին նա հոդվածներ էր գրում այնպիսի հրատարակչությունների համար, ինչպիսիք են Demorest's Family Magazine-ը, Cosmopolitan-ը, Harper's Weekly-ն, Ladies 'Home Journal-ը, այդտեղ օգտագործելով իր կողմից արված լուսանկարները։ 1893 թվականին Ջոնսթոնը դառնում է Չիկագոյի համաշխարհային ցուցահանդեսի պաշտոնական լուսանկարիչներից մեկը։ 1895 թվականին նա բացեց իր սեփական ստուդիան և մասնագիտանալով դիմանկարային լուսանկարչության բնագավառում։ Ջոնսթոնը արագորեն պրոֆեսիոնալ հեղինակություն ձեռք բերեց և դարձավ Սպիտակ տան ոչ պաշտոնական լուսանկարիչը։ Բացի այդ, համագործակցելով Ջորջ Բեյնի լրատվական գործակալության հետ, Ջոնսթոնը բազմաթիվ պատվերներ էր ստանում  և հաճախ ճանապարհորդում ամբողջ երկրով։

1913 թվականից մինչև 1917 թվականներին Ջոնսթոնը համագործակցում էր  կին լուսանկարիչ Մետի Էդվարդս Հյուիտտի հետ՝ հիմնականում լուսանկարելով այգիներ։ 1920-ականներին նա զբաղվում էր ճարտարապետական լուսանկարչությամբ։ Մինչև 1932 թվականը նա ստեղծել էր պատմական շենքերի շուրջ հազար լուսանկար Վիրջինիայի տարբեր քաղաքներում։ 1933-1937 թվականներին նա Քարնեգի կորպորացիայից ստացել է մի շարք դրամաշնորհներ՝ Վիրջինիա, Մերիլենդ, Հյուսիսային և Հարավային Կարոլինա նահանգներում շենքերի և այլ պատմական վայրերի լուսանկարներ ստեղծելու համար։

1945 թվականին Ջոնսթոնը տեղափոխվեց Նոր Օռլեան։ Նույն թվականին նա դառնում է Ճարտարապետների ամերիկյան ինստիտուտի պատվավոր անդամ «Ամերիկայի Միացյալ Նահանգների վաղ ճարտարապետության լուսանկարչական փաստաթղթավորման բնագավառում ակնառու նվաճումների համար»։

Ֆրանսիս Ջոնսթոնը մահացել է 1952 թվականին Նոր Օռլեանում և թաղված է Վաշինգտոնում գտնվող Ռոկ Կրիկ գերեզմանատանը։ Նրա լուսանկարների արխիվը պահվում է Կոնգրեսի գրադարանում։

## Պատկերասրահ

Daniel Coit Gilman1.jpg|Դանիել Քոjթ Գիլման, մոտ. 1890
Booker T. Washington by Francis Benjamin Johnston, c. 1895.jpg|Բուքեր Թ. Վաշինգտոն, մոտ. 1895
George Washington Carver, ca. 1902.jpg|Ջորջ Վաշինգտոն Կարվեր (առաջին շարք, կենտրոն) Տուսկեգի ինստիտուտի շրջանավարտների հետ, մոտ. 1902
Alice Roosevelt Longworth wedding gown.jpg|Ալիս Ռուզվելտ, 1906 թվականի հարսանեկան լուսանկար
Natalie Clifford Barney, between ca. 1890 and ca. 1910.jpg|Նատալի Քլիֆորդ Բարնի, մոտ. 1890-1910
Signing of the protocol.jpg|«Արձանագրության ստորագրում», Իսպանա-ամերիկյան պատերազմում նշվում է ԱՄՆ-ի և Իսպանիայի միջև ռազմական գործողությունների դադարեցումը
Ava Astor.jpg|Ավա Լովլ Ուիլլինգ
Edith Kermit Carow Roosevelt by Frances Benjamin Johnston.jpg|ԱՄՆ առաջին տիկին Էդիթ Ռուզվելտը


## Ծանոթագրություններ

## Արտաքին հղումներ
* 
* 
* 

Կատեգորիա:Ամերիկացի ֆոտոլրագրողներ
Կատեգորիա:Ամերիկացի կին լուսանկարիչներ
Կատեգորիա:Ամերիկացի կին լրագրողներ
Կատեգորիա:Ժյուլիանի ակադեմիայի շրջանավարտներ